আজ ২২ মার্চ বিশ্ব পানি দিবস। এবারের প্রতিপাদ্য বিষয় হলো ‘পানি-শক্তির সুষ্ঠু ব্যবস্থাপনাই স্থায়িত্বশীল উন্নয়নের ভিত্তি’। ১৯৯৩ সালে জাতিসংঘ এই দিনটিকে বিশ্ব পানি দিবস হিসেবে ঘোষণা করে। ১৯৯২ সালে ব্রাজিলের রিও ডি জেনিরোতে জাতিসংঘ পরিবেশ ও উন্নয়ন সম্মেলনের (ইউএনসিইডি) এজেন্ডা ২১-এ প্রথম বিশ্ব পানি দিবস পালনের আনুষ্ঠানিক প্রস্তাবটি উত্থাপিত হয়। ১৯৯৩ সালে প্রথম বিশ্ব পানি দিবস পালিত হয় এবং তার পর থেকে এই দিবস পালনের গুরুত্ব ক্রমশ বৃদ্ধি পেতে থাকে।